නිල්වැල්ල මෙරට දකුණුදිග වෙරළ තීරයේ දෙස් විදෙස් සංචාරකයන්ගේ ආකර්ශණය දිනාගත් ස්ථානයක්.එයට වැඩි ආකර්ෂණයක් ගෙන දෙමින් නිල්වැල්ල දුපත් දියයට ඉදිකළ කලාගාරය ජනතා අයිතියට පත් කෙරුණා.නිල්වැල්ල වෙරළ සහ දුපත දෙස් විදෙස් කිමිදුම් සංචාරකයන්ගේ ආකර්ෂණය නොමඳව හිමිවන සුන්දර වෙරළ තීරයක්.දියයට සුන්දරත්වය විඳ ගැනීම සඳහා මේ ආශ්‍රිත මුහුදු ප්‍රදේශයේ දෙස් විදෙස් සංචාරකයින් නිරන්තර කිමිදුම් කටයුතු සිදු කරනවා.සංචාරකයින් සඳහා නවුම් අත්දැකිම් ගෙන දෙමින් පරිසර හිතකාමී අමුද්‍රව්‍යයන් යොදා ගනිමින් නාවික හමුදාව ධීවර අමාත්‍යාංශය සහ බහුදින ධීවර කටයුතු හාමත්ස්‍ය අපනයන රාජ්‍ය අමාත්‍යාංශය එක්ව මාතර නිල්වැල්ල ආශ්‍රිත මුහුදු තීරයේ අපුර්ව දියයට කලාගාරය ස්ථාපිත කර තිබෙනවා.මීටර 100ක පමණ දිගකින් සහ මීටර 40ක පමණ පළලින් යුතු විහිදී ඇති අතර එය මෙම ආකර්ෂණිය දියයට කලාගාරය නිර්මාණය කර ඇත්තේ නගරයක ස්වරූපය පිළිඹිඹු වන අයුරින්.ඊට මිනිස් රූප ඇතුළු විවිධ නිර්මාණාත්මක ආකෘතීන්, ගොඩනැගිලි ආකෘතින් මෙන්ම භාවිතයෙන් ඉවත් කරන ලද බස් රථ ඇතුළු රථ වහාන, ගුවන් යානා සහකොරල් වර්ධනය සඳහාම නිර්මාණය කළ උපස්ථර ඇතුලත්.මේහි ඇතැම් ආකෘති කුඩා ගල් කැබලි එකිනෙක සම්බන්ධ කරමින් නිර්මාණය කර ,ඇති බැවින් එම පෘශ්ඨ මත මුහුදු ශාක සහ කොරල් පහසුවෙන් වර්ධනය වීස්වාභාවික මත්ස්‍ය අභිජනනයට හිතකර පරිසරයක් ඉතා අඩු කාලසීමාවකින් නිර්මාණය වනු ඇති.කිමිදුම් කරුවන්ට පමණක් නොව දෙස් විදෙස් සියළුම සංචාරකයින් හට මුහුද මතුපිට පිහිනීම මගින් සහ වීදුරු පතුලක් සහිත ඩිංගි යාත්‍රා මගින්ද මීටර 4 සිට10 දක්වා ගැඹුරට විහිදී ඇති මෙම ආකර්ශනීය දියයට පරිසරය පහසුවෙන් දැක බලා ගැනීමේ හැකියාව පවතිනවා.